CELEX: 31990R2216
Language: el
Date: 1990-07-30 00:00:00
Title: Κανονισμός (ΕΟΚ) αριθ. 2216/90 της Επιτροπής της 20ής Ιουλίου 1990 για τα νέα συμπληρωματικά μέτρα στηρίξεως της αγοράς του βοείου κρέατος στην Ισπανία

Avis juridique important

|

31990R2216

Κανονισμός (ΕΟΚ) αριθ. 2216/90 της Επιτροπής της 20ής Ιουλίου 1990 για τα νέα συμπληρωματικά μέτρα στηρίξεως της αγοράς του βοείου κρέατος στην Ισπανία  

Επίσημη Εφημερίδα αριθ. L 202 της 31/07/1990 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 2216/90 ΤΗΣ ΕΠΙΤΡΟΠΗΣ  της 30ής Ιουλίου 1990  για τα νέα συμπληρωματικά μέτρα στηρίξεως της αγοράς του βοείου κρέατος στην Ισπανία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 90,  Εκτιμώντας:  ότι η περίοδος που καθορίστηκε στο άρθρο 90 της πράξης προσχώρησης παρατάθηκε έως τις 31 Δεκεμβρίου 1990 από τον κανονισμό (ΕΟΚ) αριθ. 3849/89 του Συμβουλίου (1)·  ότι ο κανονισμός (ΕΟΚ) αριθ. 1272/90 της Επιτροπής της 14ης Μαΐου 1990 για νέα μεταβατικά μέτρα στηρίξεως της αγοράς του βοείου κρέατος στην Ισπανία (2) επέτρεψε στον ισπανικό οργανισμό παρεμβάσεως να προβεί στην αγορά σε καθορισμένη τιμή προϊόντων του τομέα του βοείου κρέατος κατά τη διάρκεια της περιόδου από 15 Μαΐου έως 15 Ιουλίου· ότι η συνέχιση των δυσκολιών που υπάρχουν στην αγορά βοείου κρέατος στην Ισπανία επί του παρόντος οδηγεί στην έγκριση νέων μεταβατικών μέτρων·  ότι, για να είναι αποτελεσματικά αυτά τα μεταβατικά μέτρα, θα πρέπει να θεσπιστούν με τη μορφή αγορών σε σταθερές τιμές στην παρέμβαση για το σύνολο των προϊόντων του τομέα του βοείου κρέατος και να πραγματοποιηθούν με τήρηση των όρων που καθορίζονται στον τίτλο Ι τμήμα 1, καθώς και στους τίτλους ΙΙ και ΙΙΙ του κανονισμού (ΕΟΚ) αριθ. 859/89 της Επιτροπής της 29ης Μαρτίου 1989 σχετικά με τις λεπτομέρειες εφαρμογής των μέτρων παρεμβάσεως στον τομέα του βοείου κρέατος (3)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Ο ισπανικός οργανισμός παρεμβάσεως που αναφέρεται στο παράρτημα V του κανονισμού (ΕΟΚ) αριθ. 859/89 αγοράζει εντός ανωτάτου ορίου 5 000 τόνων, κατά τη διάρκεια της περιόδου από 1η Αυγούστου έως 30 Σεπτεμβρίου 1990, σφάγια, μισά σφάγια, μπροστινά ή πισινά τέταρτα των χονδρών βοοειδών που περιγράφονται στο παράρτημα ΙΙΙ του εν λόγω κανονισμού.  2. Η τιμή αγοράς στην παρέμβαση καθορίζεται σε 269,5 Ecu ανά 100 χιλιόγραμμα σφαγίου της κατηγορίας Α και της ποιότητας R 3. Οι τιμές των άλλων επιλέξιμων ποσοτήτων λαμβάνονται μέσω των συντελεστών που εμφαίνονται στο παράρτημα IV του εν λόγω κανονισμού.  3. Όσον αφορά τις τιμές των μπροστινών και πισινών τετάρτων, προκύπτουν από τις τιμές του σφαγίου μέσω αντιστοίχως των συντελεστών 0,80 και 1,20 για την ευθεία τομή και 0,75 για την τομή την ονομαζομένη «pistola».  4. Ο ισπανικός οργανισμός παρεμβάσεως αγοράζει τα προϊόντα που προσφέρονται με τους όρους που καθορίζονται στον τίτλο Ι τμήμα 1, και στους τίτλους ΙΙ και ΙΙΙ του κανονισμού (ΕΟΚ) αριθ. 859/89.  5. Η πληρωμή των προϊόντων που αγοράζονται από τον οργανισμό παρεμβάσεως γίνεται μεταξύ της 45ης και της 60ής ημέρας από την ημέρα αναλήψεως.  Άρθρο 2  Ο παρών κανονισμός αρχίζει να ισχύει την 1η Αυγούστου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 374 της 22. 12. 1989, σ. 7.  (2) ΕΕ αριθ. L 124 της 15. 5. 1990, σ. 45.  (3) ΕΕ αριθ. L 91 της 4. 4. 1989, σ. 5.